Abja-Paluoja 29. mai 2024 nr

**Vallavara võõrandamine alandatud hinnaga**

**(Puka tn 5)**

 Kinnistu aadressil Puka tn 5, Halliste, Mulgi vald, Viljandi maakond omamine ei ole Mulgi vallale valitsemise otstarbeks vajalik ning selle muul viisil vallavarana kasutamine ja käsutamine ilma võõrandamiseta ei ole vallale kasulik. Enampakkumine viidi läbi 06.05-20.05.2024.a internetikeskkonnas osta.ee alghinnaga 9500 eurot. Tähtajaks pakkumisi ei esitatud. Mulgi Vallavalitsuse 21. mai 2024. a korraldusega nr 760 on enampakkumine tunnistatud nurjunuks.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ja 2 ning § 35

**Mulgi Vallavolikogu o t s u s t a b:**

1. Võõrandada enampakkumise korras Mulgi vallale kuuluv kinnistu Puka tn 5, Halliste alevik, Mulgi vald (registriosa nr 4456350, katastritunnus 19201:001:0229), üldpind 5752 m2, maa sihtotstarve on tootmismaa 100%. Enampakkumise alandatud alghinnaks on 7500 (seitse tuhat viissada) eurot.
2. Enampakkumine viia läbi elektrooniliselt internetikeskkonnas.
3. Enampakkumise nurjumisel anda vallavalitsusele luba kinnistu alghinna alandamiseks uue enampakkumise korraldamiseks.
4. Müügilepingu sõlmimisega seotud kulud (notaritasu, riigilõiv jmt) tasub ostja.
5. Otsus jõustub teatavakstegemisest.
6. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees